**Ֆրանե Սելակ** (խորվ.՝ Frane Selak, հունիսի 14, 1929(1929-06-14), Խորվաթիա - նոյեմբերի 30, 2016(2016-11-30)), խորվաթ երաժիշտ և երաժշտության ուսուցիչ։ Հայտնի է նրանով, որ կարողացել է խուսափել մահից յոթ դժբախտ պատահարներից հետո, իսկ այնուհետև վիճակախաղով շահել է խոշոր գումար, որի համար լրագրողները նրան անվանել են «աշխարհի ամենահաջողակ մարդ»։

Կենսագրություն
--------------

Ծնվել է 1929 թվականի փետրվարի 7-ին։ Դպրոցն ավարտելուց հետո ստացել է երաժշտական կրթություն. դառնալով դիրիժոր՝ նա աշխատանքի է անցել որպես մանկական երգչախմբի ղեկավար։

Դժբախտ պատահարներ
-----------------

### 1962

1962 թվականի հունվարին Սելակն ունեցել է իր առաջին վթարը։ Սարաևոյից Դուբրովնիկ ուղևորվող գնացքը դուրս է եկել ռելսերից և սուզվել գետը։ Մի անհայտ անձ Սելակին հանել է ջրից, իսկ մյուս 17 ուղևորները խեղդվել են։ Ինքը՝ Ֆրանեն, ձեռքի կոտրվածք է ստացել և հիպոթերմիա։

### 1963

1963 թվականին Սելակն օդանավով Զագրեբից Ռիեկա է ուղևորվել։ Թռիչքի մեկնարկից որոշ ժամանակ անց օդանավի սրահի հերմետիկությունը խախտվել է, ինչի հետևանքով 19 մարդ դուրս է ընկել օդանավից, այդ թվում՝ Սելակը։ Նրան հաջողվել է ողջ մնալ, քանի որ ընկել է խոտի դեզի վրա։ Մնացած ուղեւորները մահացել են։

### 1966

Ավիավթարից երեք տարի անց՝ 1966 թվականին, ավտոբուսը, որով Սելակը մեկնել է Սպլիտ, վթարի է ենթարկվել։ Վարորդը կորցրել է կառավարումը, ինչի հետևանքով ավտոմեքենան գլորվել է գետը։ Չորս ուղևոր խեղդվել է. Ֆրանեն կարողացել է դուրս գալ և լողալով հասնել ափ՝ ստանալով մի քանի թեթև վերք և կապտուկներ։

### 1970

1970 թվականին Սելակի մեքենան ընթացքում բռնկվել է։ Նրան հաջողվել է լքել մեքենան վառելիքի բաքի պայթելուց վայրկյաններ առաջ։

### 1973

Երեք տարի անց, մեկ այլ ճանապարհատրանսպորտային պատահարի ժամանակ, նրա մեքենայի վառելիքի պոմպի անսարքության պատճառով շարժիչը լցվել է տաք յուղով, ինչի հետևանքով կրակ է բռնկվել, որը ավտոխցիկ է ներթափանցել օդանցքների միջով։ Կրակը վառել է Սելակի մազերը, բայց նա էապես չի տուժել։

### 1995

1995 թվականին Սելակին հարվածել է Զագրեբի քաղաքային ավտոբուսը, սակայն նա ստացել է միայն թեթև վնասվածքներ։

### 1996

1996 թվականին Սելակը իր մեքենայով բախվելով ցանկապատին կարողացել է խուսափել լեռան ոլորանում ՄԱԿ-ի խաղաղապահ ուժերի բեռնատարի հետ ճակատային բախումից։ Սելակը ամրագոտի կապած չի եղել և հարվածից դուրս է շպրտվել մեքենայից։ Սելակը կառչել է ծառի ճյուղից, իսկ նրա մեքենան գլորվել է 100 մ խորությամբ անդունդը։

Վիճակախաղի շահում
-----------------

Իր 73-ամյակից երկու օր անց Սելակը վիճակախաղով շահել է 900 000 եվրո։ Այդ ժամանակ նա ամուսնացած է եղել հինգերորդ անգամ։ Շահած գումարով Սելակը գնել է երկու տուն և նավակ, ինչպես նաև տնից ոչ հեռու կառուցել է Մարիամ Աստվածածնին նվիրված մատուռ, օգնել է տեղի տաճարի վերանորոգմանը և նոր գործիքներ գնել իր ծանոթ երաժիշտների համար։ 2010 թվականին նա որոշում է կայացրել իր մնացած միջոցների մեծ մասը բաժանել հարազատներին և ընկերներին՝ պլանավորելով համեստ կենսակերպ վարել։

Մահ
---

Ֆրանե Սելակը մահացել է 2016 թվականի նոյեմբերի 30-ին 87 տարեկան հասակում։ Վերջին տարիներին նա ապրել է Պետրինյա քաղաքում։

Ծանոթագրություններ
------------------

1. 1 2
2. ↑  «Самый счастливый человек на свете живет в Хорватии. Новости. Первый канал» (ռուսերեն). Վերցված է 2023 թ․ փետրվարի 28-ին.
3. ↑  Егор Енотов (2022 թ․ սեպտեմբերի 16). «Учитель музыки выпадал из самолета, дважды горел и тонул. Выжил — и выиграл в лотерею $1 миллион - Лайфстайл Onlíner». *Onlíner* (ռուսերեն). Վերցված է 2023 թ․ փետրվարի 28-ին.
4. 1 2  Goos, Hauke (2003 թ․ հունիսի 15). «Stirb langsam». *Der Spiegel*. 2195-1349. Վերցված է 2023 թ․ փետրվարի 28-ին.
5. ↑  ««Самый везучий человек в мире»: он пережил 7 катастроф и выиграл миллион долларов». *Рамблер/авто* (ռուսերեն). Վերցված է 2023 թ․ փետրվարի 28-ին.
6. ↑  «Видео: Самый везучий человек в мире». *TravelAsk* (ռուսերեն). 2021 թ․ փետրվարի 20. Վերցված է 2023 թ․ փետրվարի 28-ին.
7. ↑  «Самый везучий человек в мире — Фране Селак». *media.stoloto.ru* (ռուսերեն). Վերցված է 2023 թ․ փետրվարի 28-ին.
8. ↑  ««Перед реальной судьбой меркнут даже самые яркие экранные истории»». *www.kommersant.ru* (ռուսերեն). 2020 թ․ մարտի 12. Վերցված է 2023 թ․ փետրվարի 28-ին.
9. ↑  «Frano Selak: The World's Luckiest Unlucky Man Who Defied Death Seven Times». *Look4ward* (ամերիկյան անգլերեն). 2017 թ․ փետրվարի 26. Արխիվացված է օրիգինալից 2023 թ․ փետրվարի 28-ին. Վերցված է 2023 թ․ փետրվարի 28-ին.
10. ↑  Paranormal-news.ru. «Самый везучий человек в мире Фране Селак раздал свой лотерейный выигрыш: не в деньгах счастье». *paranormal-news.ru*. Վերցված է 2023 թ․ փետրվարի 28-ին.
11. ↑  Редакция Правда.Ру (2003 թ․ հունիսի 18). «Человек, выживший в 7 крупных катастрофах, выиграл миллион долларов». *Правда.Ру* (ռուսերեն). Վերցված է 2023 թ․ փետրվարի 28-ին.
12. ↑  «ONI SU ČUDOM PREŽIVJELI ZRAKOPLOVNE NESREĆE Otkrivamo koje je najsigurnije mjesto u avionu». *Dnevnik.hr* (խորվաթերեն). Վերցված է 2023 թ․ փետրվարի 28-ին.